Vevői rendelés

A rendszerrel az adatbázisban található adatok alapján lehet vevői rendelést rögzíteni.

A rendszer külső rendszerrel történő kommunikációja (pl. webshop) is eredményezhet vevői rendelést. A művelet célja, hogy dokumentálja a vevőtől bármilyen kommunikációs csatornán érkezett megrendelést, és erről egy rendelés visszaigazolás bizonylatot generáljon, ami tartalmaz minden olyan adatot, ami a megrendelés körülményeire és tételeire vonatkozik.

A vevői rendelés készítésének lépései:

Vevői rendelés készítés elindítása a Rendelések,

Vevői,

Rendeléskészítés menüpontra kattintva történik.

Partner kiválasztása

Számlázási és szállítási cím: A partner kiválasztása után jelennek meg a cím mezők!
A megadott új cím rögzítésre kerül a partner adataihoz.

Paraméterek megadása:

Dátum (Nem módosítható, a rendszer állítja be)

Folyamat állapot

Szállítási határidő

ÁFA körön kívüli: amennyiben a rendelés tételei ne tartalmazzanak ÁFÁ-t.

Árkategória kiválasztása

Csomagpont adatai: Csomagpont rendelés szállítási mód esetén a webshop connector a webshop rendelésből vett csomagpont adatokat ezekbe a mezőkbe illeszti be az eVIR. Kitölthetőek bizonylatkészítéskor is az eVIR felületen.

Csomagpont név

Csomagpont kód

Csomagpont szöveg

Hivatkozási számok

Rendelés hivatkozás: amennyiben van vevői hivatkozási szám, akkor azt ide lehet rögzíteni. Felkerül a rendelés visszaigazolás pdf bizonylat paraméterei közé.

Raktári rendelés hivatkozási szám: Tételek hozzáadásakor a Termék raktárból gomb használata esetén, a tételek hozzáadása után lehet hivatkozást írni a raktári rendeléshez.

Beszállító neve hivatkozási szám: Tételek hozzáadásakor a Termék beszállítótól használata esetén, a tételek kiválasztása után beszállítónként, a beszállítói névvel megjelölve jelenik meg a hivatkozási szám mező.
A rögzített adat felkerül az így generált beszállítói rendelés bizonylat paraméterei közé. Ha több beszállítótól is rögzítettünk berendelést, akkor beszállítónként készül el a pdf bizonylat.

Megjegyzés írása

Tételek hozzáadása
Tételek hozzáadásának ismétlése egészen addig, ameddig az összes kívánt tétel szerepel a bizonylaton.
Speciális gombok a vevői rendelés készítéskor, melyek az általános gomboktól eltérnek:

| Termék beszállítótól | a vevői rendeléssel egyidejűleg szállítói rendelés is készül a vevői rendeléssel azonos időben. A tételek kiválasztása után beszállítónként kitölthető a hivatkozási szám.

| Korábbi rendelések | egy korábbi vevői rendelés tételeinek betöltése,
Rendelés "módosítás"

| Korábbi berendelések | egy korábbi szállítói rendelés tételeinek betöltése,

| Ajánlatok | A rendelés alapja lehet egy korábban kiadott ajánlat is, de ettől teljesen függetlenül is készülhet.

| Felvesz | gomb hatására elkészül a rendelés, valamint egy PDF dokumentum, ami a következőket tartalmazhatja a rendelés tételeitől függően:

Rendelés visszaigazolás nevű dokumentum, amit a vevőnek lehet eljuttatni. Tartalmazza az összes terméket eladási áron. Ez alapján fog elkészülni a számla is.

Rendelés raktárból nevű dokumentum, ami kvázi egyenértékű egy raktárközi mozgás bizonylattal. Ez alapján lehet a raktárkészletből összekészíteni a termékeket.

Beszállítói rendelés: a szállítónak küldhető megrendelés, ami beszerzési áron tartalmazza a tételeket. Ez lehet majd a raktári bevételezés alapja.

Az elkészült rendeléseket a Rendelések → Vevői → Rendeléslista menüpontban lehet megtalálni, a rendelések adatait itt lehet megnézni.

Kapcsolódó oldalak:

A bizonylat készítésről általánosságban itt lehet olvasni: Bizonylat készítés

Ajánlat

Szállítói rendelés

Logisztikai műveletek

Rendelés módosítás